શહેરથી થોડે દૂર એક વિશાળ મકાન નજીક આવીને રિક્ષા ઊભી રહી. બન્ને રિક્ષામાંથી ઊતર્યાં અને ઝાંપાની અંદર દાખલ થયાં. એક મોટું મકાન અને તેનું મોટું કંપાઉન્ડ…. અને એમાં કેટલાં બધાં બાળકો…. કોઈ નાનાં તો કોઈ મોટાં…. કોઈ તો વળી સાવ જ નાનાં…. બધાં જુદી જુદી રમતો રમી રહ્યાં હતાં…. હીંચકા, લપસણી, પકડદાવ, થપ્પો, અને એવું તો કેટલું બધું….. બાળકોના કલશોરથી વાતાવરણ તરબતર હતું. લજ્જાએ બિલ્ડિંગ પરનું બૉર્ડ વાંચ્યું, ‘દમયંતિબહેન નાનજીભાઈ ભૂલકાંગૃહ’.